**Cât de frumoasă eşti**

*Grigore Vieru*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu sunt al tău. Al nimănuia nu-s.

Cocorii mei de mult de tot s-au dus.

Eu priveghez străvechiul cer senin

Ce-aşteaptă nori – el ştie că ei vin.

Aşa-i că nu-s de nici o folosinţă?

Ah! ce-am iubit. Cu câtă suferinţă!

Un diavol mai mă-mpinge spre prăpăstii –

Tot n-am scăpat de marginea năpăstii?

Frumoasa ca-n cântări la Solomon

Ori la vr-un David, roaba chiar de suferi,

Eşti, scumpo, trandafir, din Ierichon,

Un fir de lotus eşti pe-un lac de nuferi.

Iubeşte-mă. Ori nici nu mă iubi.

Zic şi eu doar: „To be or not to be!”

Dar lângă tine vorba n-are rost,

Aş vrea să fiu ori nici să nu fi fost.